Apátfalva Község Önkormányzat Képviselő-testületének 6/2018 (III.29.)önkormányzati rendelete

Hatályos:2018-03-29 -tól

Apátfalva Község Önkormányzat Képviselő-testületének 6/2018 (III.29.)önkormányzati rendelete

a díszpolgári cím adományozásáról

Apátfalva Község Önkormányzat Képviselő-testülete Magyarország Alaptörvénye 32. cikk (1) bekezdés i) pontjában meghatározott feladatkörében eljárva, valamint a Magyarország címerének és zászlajának használatáról, valamint állami kitüntetéseiről szóló 2011. évi CCII. törvény 24. § (9) bekezdésében kapott felhatalmazás alapján az alábbi rendeletet alkotja:

1. **Cím alapítása**
2. §

Apátfalva Község Képviselő-testülete az „Apátfalva Község Díszpolgára” kitüntető címmel ismeri el mindazon élő vagy elhunyt, magyar vagy külföldi személynek az érdemeit, aki:

1. kimagasló munkásságával közvetlen hozzájárult a község fejlődéséhez, a község tekintélyének emeléséhez,
2. a különböző szakterületeken, vagy társadalmi munkában a község érdekében végzett kiváló tevékenységet,
3. művészeti, vagy irodalmi alkotással gazdagította a községet,
4. a község vezetésében hosszú időn át áldozatos és eredményes munkát fejtett ki,
5. a község múltjának feltárásáért és terjesztéséért kiemelkedően dolgozott.
6. „Apátfalva Község Díszpolgára” cím adományozása
7. §
8. A díszpolgári cím (oklevél) adományozására a község lakossága nevében Apátfalva Község Önkormányzatának Képviselő-testülete jogosult.

Az „Apátfalva Község Díszpolgára” címmel együtt ajándéktárgyat adományoz.

1. Az adományozásra ajánlást tehet:

-  Apátfalva Község Képviselő-testületének tagjai,

      -  a képviselő-testület állandó bizottságai, a bizottságok tagjai,

      -  kisebbségi és ifjúsági önkormányzatok,

      -  egyesületek, civil szervezetek, politikai pártok,

      - a község lakói és Magyarországon állandó bejelentett lakcímmel rendelkező állampolgárok.

1. Az ajánlást csak írásban lehet benyújtani az ajánlást tevő személy által ismert legtöbb információval.
2. A díszpolgári cím adományozására választási ciklusonként legfeljebb egy esetbe kerülhet sor.

A díszpolgári cím adományozásának évéről a képviselő-testület az adott év rendezvény naptárának elfogadásakor dönt, amelyben meghatározásra kerül a javaslat benyújtásának az időpontja és a rendezvény megnevezése amelyen átadásra kerül.

1. A határidőre beérkezett javaslatokat a Kulturális, Vallási, Oktatási, Ifjúsági és Sport Bizottság véleményezi.
2. §
3. Apátfalva Község Önkormányzata Képviselő-testülete dönt a díszpolgári cím adományozásáról
4. §
5. Az adományozást oklevél tanúsítja, amely tartalmazza:
* az adományozó megjelölését,
* az adományozott nevét,
* az adományozás jogcímét és keltét,
* az aláírásokat és az adományozó pecsétjét.
1. A kitüntetés adományozását díszes kivitelű almanachban „Díszpolgárok Könyve”ben  kell megörökíteni, amelyet a polgármester, a jegyző és a kitüntetett ír alá. Az almanach tartalmazza a díszpolgár személyi adatait (életútját és fényképét) és az adományozás alapjául szolgáló tevékenységet, valamint az adományozás időpontját.
2. §
3. A díszpolgári címet a képviselő-testület megvonhatja.
4. A visszavonását mindazok kezdeményezhetik, akik az adományozásra ajánlást tehetnek.
5. A visszavonás tényéről a képviselő-testület határozattal dönt, amelyet az adományozásnak megfelelően közzé tesz, s ezt a tényt az almanachban is rögzíteni kell.
6. Záró rendelkezések
7. §
8. A díszpolgári cím adományozásával járó költségek fedezetét az önkormányzat éves költségvetésében kell biztosítani.
9. A díszpolgári cím adományozása után az önkormányzat beszerzi az új díszpolgár személyi adatait, az adományozás alapjául szolgáló tevékenység, alkotás vagy munkásság részletes ismertetését, méltatását, fényképét.
10. A díszpolgári cím adományozásával és visszavonásával járó ügyviteli teendők ellátásáról a polgármester gondoskodik.
11. Ez a rendelet a kihirdetés napját követő napon lép hatályba és hatályba lépésével egyidejűleg a 14/2003.(05.07.) önkormányzati rendelet hatályát veszti.

                               Szekeres Ferenc                                              dr. Szénási Hanna

                                 polgármester                                                           jegyző

Záradék: A képviselő-testület a rendeletet 2016. március 28-i ülésén fogadta el.

A rendelet 2016. január 27-én a hirdetőtáblán kifüggesztésre került.

Apátfalva, 2018. március 29.

                                                                                                          dr. Szénási Hanna

                                                                                                                    jegyző